Planinsko društvo Črnuče

Dunajska 367 

1231 Ljubljana-Črnuče

ZAPISNIK  Z  OBČNEGA  ZBORA  PLANINSKEGA  DRUŠTVA  ČRNUČE

z dne 19. marca 2004 ob 18h v  Kulturnem domu Črnuče na Dunajski 367.

Prisotnih 28 članov PD Črnuče in gostov. 
Pred pričetkom občnega zbora je Andrej Merčun prikazal zanimivo slikovno arhivsko gradivo o preteklem 50-letnem delovanju PD Črnuče. Sledilo je predavanje alpinista in odpravarja Rafka Voduška, spremljano z diapozitivi iz Nepala ob 50-letnici prvega pristopa na Everest.

Sledil je pozdravni govor predsednika PD Črnuče Janeza Kutnarja, ki je predlagal tudi člane delovnega predsedstva občnega zbora.
Sprejet je bil sledeči dnevni red občnega zbora:

1.  Izvolitev organov občnega zbora
2.  Poročilo upravnega odbora 

3.  Poročila sekcij (izletniška, alpinistična, kajak, mladinska)
4.  Razprava o poročilih

5.  Volitve novih organov društva

6.  Razno  

1. Izvolitve organov občnega zbora:

Za vodjo delovnega predsedstva je bil soglasno izbran Nace Perne, za člana delovnega predsedstva  Danilo Patarčič in Andrej Merčun, za zapisnikarja zbora Dušan Žigon.

2. Poročila Upravnega odbora in sekcij PD Črnuče:

Poročilo Upravnega odbora je podal tajnik PD Črnuče Jure Božič. Nekaj povdarkov iz poročila:
Upravni odbor društva, ki je v minulem dveletnem obdobju štel 9 članov, je vodil predsednik Janez Kutnar. Na sejah so občasno sodelovali tudi vabljeni člani:

Andreja . DOMINC – mentorica na O.Š. Črnuče

Miha VUK – načelnik alpinističnega odseka

Julijan. MAROLT /  Blaž GERMEK– načelnik plezalne sekcije

Renata VALJAVEC  / Silva Frantar GRAH - računovodstvo

Upravni odbor se je sestajal na svojih rednih in izrednih sejah in na njih bolj ali manj uspešno reševal zastavljene naloge ter sprotne probleme društva..

Glavne naloge in aktivnosti UO so bile usmerjene v Zagotovitev sistemskih virov financiranja, šolanje strokovnega kadra v okviru akcij PZS, investicijsko vzdrževanje planinskega doma na Mali planini, povečanje števila članov društva, prizadevanje za večjo prepoznavnost društva, počastitev 50 letnice društva in ustanovitev planinske skupine v Vrtcu Črnuče. 

Veliko večino sredstev za realizacijo naših programov delovanja so prispevali naši donatorji. Brez njihovih sredstev naših uspehov ne bi bilo. Pri zbiranju donatorskih sredstev se je posebej izkazal Drago Koželj, ki se mu na tem mestu še enkrat zahvaljujemo za vsa njegova prizadevanja.

Društvo skrbi za vzgojo lastnega in registriranega strokovnega kadra, ki je potreben za izvajanje osnovne dejavnosti v planinskem društvu. Tako sta dva člana društva uspešno končala šolanje in pripravniško dobo ter postala vodnika kategorije A za letne razmere. Društvo ima sedaj tri registrirane vodnike kategorije A. Dva člana sta končala in postala  pripravnika za vodnika PZS – kategorija D za zimske razmere

Investicije v obnovo Doma na Mali planini so bile: v letu 2002 smo na domu vgradili nova okna, jih nekajkrat temeljito prebarvali ter obnovili inštalacije za elektriko in centralno kurjavo v gostinskem delu objekta. V lanskem letu smo uspešno končali zahteven in drag projekt zamenjave fasade doma. Dom smo na koncu opremili z napisom Črnuški dom in uradno tablo Planinske zveze Slovenije, s katerimi zveza označuje planinske postojanke. Še pred fasado pa smo uredili vhod v dom. Zamenjali smo vhodna vrata in naredili novi granitni stopnici. Pod nekdanjo teraso smo naredili nove tlake in zaprli prostor z lesenimi zračnimi stenami z vrati. Na mestu stare drvarnice smo postavili novo, za katero smo predhodno izdelali betonsko temeljno ploščo. Uredili smo ravnico okoli doma in obžagali poškodovana in gnila drevesa ob domu. Obnovili in na novo pritrdili smo 28 smernih tabel za Črnuški dom.

Nekaj je bilo narejenega tudi v notranjosti doma. Razbili smo nekdanjo sobo oskrnika doma in sanitarije v prvem nadstropju. Napeljali smo novo vodovodno inštalacijo in položili novo keramiko. 

Pri povečanju števila članov nismo preveč uspešni. Razlogov zato je verjetno več, v vsakem primeru pa se bomo morali pri tem vsi bolj potruditi. Mentorice v šoli, člani UO pa pri tistih članih, ki so jih vpisali v društvo oziroma od njih pobirajo članarino. Prvenstveno pa se moramo v društvu bolj potruditi  za svojo prepoznavnost in poslanstvo, potencialnim članom pa moramo kaj konkretnega in atraktivnega tudi ponuditi. Tu pa že pridemo do ključnega problema našega društva, to je prestarega jedra članov društva, ki mu je zmanjkalo volje, idej in sposobnosti pritegniti mlajše člane, ki bi nadaljevali  društveno tradicijo. Svetla izjema pri tem je alpinistični odsek, kjer mladi, ki vodijo odsek, s svojimi aktivnostmi zagotavljajo stalno bazo novih članov. Nekaj podobnega bi potrebovali v MO, ki ga pravzaprav nimamo.   

V Prizadevanjih za večjo prepoznavnost društva smo naredili precej pomembnih korakov s postavitvijo spletne strani, na kateri poleg predstavitve, novic, donatorjev in drugega,  lahko najdete tudi naš zbornik ob 50 letnici društva;  dvostranski letak z opisom in zemljevidom poti do Črnuškega doma na Mali planini, predstavitveni letak, ki vključuje povabilo za vključitev v društvo in seznam izletov v tem letu.; vabili ob 50 letnici društva; pisno in ustno smo se predstavili novemu Svetu četrtne skupnosti Črnuče in predsedniku Francu Slaku; v avli Kulturnega doma Črnuče je bila razstava fotografij članov AO, ki so bile razstavljene na prireditvi ob 50 letnici društva na Mali planini.; o svojih aktivnostih smo občasno poročali PZS.

50.obletnico društva smo slovesno proslavili z izvedbo prireditve na Mali planini in izdajo Zbornika, v katerem smo predstavili zgodovino in sedanjost našega društva. V zvezi s tem smo prečesali društven in veliko privatnih arhivov in uredili bogat slikovni arhiv. 
Ustanovitev planinske skupine v vrtcu na Črnučah še ni bila izvedena.
Naloge UO za prihodnje pa so predvsem:
· Povečati število aktivnih in podpornih članov društva 

· Kadrovati mlajše in sposobne ljudi, ki bodo v UO zamenjali starejše, utrujene in naveličane in zagotovili nadaljni obstoj in razvoj društva

· Zagotavljati sistemske in druge vire financiranja za delovanje društva

· Ustvarjati pravne, organizacijske, finančne in druge pogoje za delovanje društva in njegovih odsekov

· Oživiti vse mrtve odseke in sekcije (MO, Izletniški..) 

· Ustanoviti vodniško sekcijo

· Šolati strokovni kader v okviru akcij PZS (mentorji, vodniki ..)

· Vzdrževati in skrbeti za planinski dom na Mali planini

· Vzdrževati planinski poti 950 in 951 na Rašico

· Sodelovati pri delu MDO in PZS in tako soustvarjati podobo planinske organizacije

· Prizadevati si za večjo prepoznavnost društva 

3. Poročila sekcij Planinskega društva Črnuče:

- Izletniška sekcija: 

Poročilo je podal Janez Kutnar. V dveh letih so načrtovali 26 planinskih izletov. 7 izletov je odpadlo zaradi slabega vremena. Skupno število pohodnikov je bilo 140 oz. povprečno  sedem članov na enem izletu. Najbolj obiskani so bili srečanje na Mali planini, spominski pohodi na Korošico in pod Begunjščico.Povzpeli so se še na Kepo, Špik, Bavški Grintavec in se udeleželili večine množičnih pohodov po Sloveniji (Porezen, Tisje, Od Litije do Čateža, Snežnik). Delo te sekcije bo potrebno oživiti in pritegniti nove člane, ker se zelo malo članov udeležuje skupnih izletov.

Izleti za upokojence. Odvijajo se med tednom. Namenjeni so starejšim. Organizirali so 12 izletov, od katerih jih je bilo realiziranih 9. Posebej uspešni so bili izleti po Badjurovi poti.
- Alpinistični odsek 

Poročilo je pripravil načelnik AO Miha Vuk. V letih 2002 in 20 so močno okrepili članstvo in dejavnosti odseka. AO šteje 59 članov od tega 45 aktivnih (tistih, ki so opravili v preteklem letu več kot 10 alpinističnih vzponov). V oktobru 2002 so organizirali alpinistično šolo, ki jo je obiskovalo 31 tečajnikov od tega jih je 14 že zaključilo šolo z izpitom. V okviru šole je bilo organiziranih 7 praktičnih vaj in 7 skupnih tur. Novembra 2003 so pripravili izčrpne izpite za starejše pripravnike, ki jih je opravilo 7 članov.

Poleg plezanja v domačih stenah so aktivni tudi z vsponi v tujini v Andih, na Piku Lenina in Elbrusu in v Centralnih Alpah. Udeleževali so se tudi tekmovanj v lednem plezanju, turnosmučarskih tekem in triatlonov. Organizirali so tudi dva plezalna tabora v Belem potoku in na Korošici. 
V sodelovanju s Šprtnoplezalnim odsekom upravljajo plezalno steno na osnovni šoli Maksa Pečarja, na kateri potekajo treningi članov odseka in tečaj plezanja za otroke iz šole.

Redno se sestajajo ob četrtkih, ko pripravijo projekcije z diapozitivi, izobraževalna predavanja in druga predavanja v okviru alpinistične šole. Tudi sicer je družabno življenje na odseku zelo pestro (krsti novih članov, piknik, novoletna zabava itd.).

- Mladinski odsek

Poročilo je pripravil Boštjan Merčun. 

Maldinski odsek ni preveč aktiven. So v fazi bolj ali manj neuspešnega obujanja odseka in temu primernih aktivnosti. Sodelujejo pri delu planinskega krožka na osnovni šoli Črnuče. V okviru tega krožka želijo s pomočjo izletov in športnih aktivnosti pri učencih zbudili zanimanje za gore. To nam je kar dobro uspelo, saj se je oblikovala skupina približno dvajsetih učencev, ki so se redno udeleževali izletov. Tako je bilo skupaj organiziranih šest izletov in nekaterih drugih dejavnosti kot naprimer plezanja na umetni steni, ostalih športov v telovadnici ali gledanja diapozitivov.

Planinski krožek na šoli Maksa Pečarja v Črnučah y imenom Planinski škrati je predstavila Andreja Dominc. V krožek je vključenih že 55 učencev. Krožek vodita mentorici-učiteljici na OŠ Bojana Zavec in Andreja Dominc ob pomoči Bočtjana Merčuna kot vodja mladinskega odseka. Izlete organizirajo mesečno. Ob zaključku šolskega leta v juniju načrtujejo planinski tabor po Julijcih. V sodelovanju y Alpinističnim odsekom organizirajo tečaj plezanja na umetni steni na šoli.
-Kajak-kanu sekcija:

Poročilo je predstavil Danilo Patarčič. Sekcija šteje 26 članov, ki so aktivni pri spustih po Slovenskih rekah in v tujini (Italija, Avstrija, Bosna in Hrvaška). Treninge vršijo predvsem na Savi v Črnučah. Veslajo na rekah v okviru akcije "Slovenske reke" in tekmujejo v spustih z gumenjaki. Množično se udeležujejo tudi delovnih akcij na katerih urejajo čolnarno in njeno okolico ter bregove Save v Črnučah. Delujejo amatersko in zgolj z lastnimi sredstvi in opremo. 

- Gospodarski odbor

Poročilo gospodarskega odbora PD Črnuče je predstavil Drago Koželj. Izpostavil je aktivnosti pri obnovi Doma na Mali planini. Ob pomoči sponzorjev in donatorjev smo nadaljevali z zamanjavo fasade, oken, vhodnih vrat, obnovo in povečanjem jedilnice. Še veliko dela ostaja pri obnovi notranjosti doma. Apeliral je na pomoč članov pri nadaljni obnovi doma na posameznih delovnih akcijah in pri pridobivanju finančnih sredstev.
- Finančno poročilo 

je na osnovi računovodske bilance, ki jo je izdelala knjigovodkinja Silva Frantar Grah, predstavil Srečko Valentan. Računovodsko poročilo je priloženo v prilogi zapisnika občnega zbora.

Skupni prihodki društva v letu 2003 so znašali 1.685.323 SIT, od tega 1.117.422 SIT donacij in podpore. Odhodkov je 920.126 SIT. Presežek prihodkov nad odhodki znaša 756.197 SIT in povečuje društveni sklad, ki tako znaša 5.802.314 SIT. Poleg društvenega sklada predstavlja premoženje društva tudi Dom Na Mali planini.

Stanje na transakcijskem računu pri NLB znaša 231.587 SIT, stanje gotovine v blagajni pa 39.407 SIT. Stanje terjatev na dan 31. 12. 2003 znaša 347.567 SIT.

Predsedujoči zbora se je zahvalil računovodkinji za vesto opravljeno delo in pripravo finančnega poročila. 

- Nadzorni odbor 

Po besedah Ludvika Grmeka pri kontroli dela društva in odsekov Nadzorni odbor ni zabeležil nepravilnosti. Z novo računovodkinjo je finančno poslovanje urejeno in pregledno. Blagajniško poslovanje je urejeno in brez pripomb.

4. Razprava o poročilih

Prisotni so se strinjali s predstavljenimi poročili, dodatnih pripomb na poročila ni bilo. Predsedujoči zbora Nace Perne je pohvalil delo aktivnejših sekcij. 
Zbor je pozdravil tudi podpredsednik Meddruštvenega odbora Ljubljane g. Zvone Šere, ki je pohvalil delo PD Črnuče in pozval k nadaljnemu sodelovanju z MDO Ljubljana. Predstavil je tudi vodnik po Ljubljanki mladinski poti. 
5. Volitve novih organov društva

V organe planinskega društva Črnuče so bili soglasno z javnim glasovanjem izvoljeni:

Upravni odbor

1. Janez KUTNAR 

2. Nace PERNE

3. Danilo PATARČIČ

4. Srečko VALENTAN

5. Drago KOŽELJ

6. Andrej MERČUN

7. Boštjan MERČUN 

8. Dušan ŽIGON

9. Jure BOŽIČ 

Miha VUK

vabljen po funkciji (načelnik AO)

Julijan MAROLT
vabljen po funkciji (nač.športno-plezalne sekcije)

Andreja DOMINC
vabljena po funkciji (mentorica na O.Š. ČRNUČE)

Silva Frantar Grah
računovodstvo

Predsednik PD: Janez Kutnar

Častno razsodišče
Janez BREZNIK
Jože BREZNIK

Ino ŠTEBEJ

Nadzorni odbor

Vojka LAMPIČ-BOŽIČ

Slavko Berčič
Ludvik GRMEK

Občni zbor PD Črnuče je bil zaključen ob 20 uri.

Zapisnikar

Dušan Žigon                                                                           
Na Črnučah, 30. 3. 2004
Priloge:1. finančno poročilo

            2. poročilo Upravnega odbora
3. poročila odsekov in sekcij

